**Likumprojekta „Grozījums likumā „Par grāmatvedību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījums likumā „Par grāmatvedību”” (turpmāk – Likumprojekts) izstrādāts, pamatojoties uz Ministru kabineta 2015.gada 10.novembra sēdes protokollēmuma (prot. Nr.58 19.§) „Informatīvais ziņojums „Par administratīvā sloga mazināšanu un administratīvo procedūru vienkāršošanu privātā sektora darbības dokumentēšanas un dokumentu glabāšanas jomā”” 2.punktā doto uzdevumu, lai samazinātu ilgstoši glabājamo personāla dokumentu glabāšanas termiņus un izslēgtu dublējošās arhīva informācijas pieņemšanu valsts glabāšanā, tādējādi mazinot administratīvo slogu privātajām un publiskajām personām, Kultūras ministrijai sadarbībā ar Tieslietu ministriju, Finanšu ministriju un Labklājības ministriju izstrādāt un kultūras ministram iesniegt noteiktā kārtībā izskatīšanai Ministru kabinetā grozījumus likumā „Par grāmatvedību”, grozījumus Arhīvu likumā un grozījumus Maksātnespējas likumā, paredzot tajos personāla dokumentu līdzšinējo 75 gadu glabāšanas termiņu aizstāšanu ar 10 gadu glabāšanas laiku privāto un publisko juridisko personu arhīvos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma „Par grāmatvedību” 10.panta otrā daļa nosaka attaisnojuma dokumentu par personai aprēķināto mēnešalgu (darba samaksu) ar sadalījumu pa gadiem un mēnešiem glabāšanu 75 gadus. Glabāšanas termiņš 75 gadi tika noteikts, jo minētie dokumenti satur informāciju par sociālās apdrošināšanu stāžu (turpmāk – informācija par sociālajiem maksājumiem) un tiek izmantoti arhīva sociāli tiesisko izziņu sastādīšanai, kuras nepieciešamas valsts pensiju un pabalstu piešķiršanai.Kultūras ministrija un Latvijas Nacionālais arhīvs, konsultējoties ar Valsts ieņēmumu dienestu un Valsts sociālās apdrošināšanas aģentūru, konstatēja, ka, sākot ar 1999.gadu, Valsts ieņēmumu dienestam un Valsts sociālās apdrošināšanas aģentūrai ir pieejama pilna informācija par sociālajiem maksājumiem. Informāciju par personas veiktajiem sociālajiem maksājumiem (attaisnojuma dokumentu par personai aprēķināto mēnešalgu (darba samaksu)) no 1999.gada saglabā gan Valsts ieņēmumu dienests, gan Valsts sociālās apdrošināšanas aģentūra, gan darba devēji, radot nevajadzīgu dublējošu dokumentu saglabāšanu.SIA „Pricewaterhouse Coopers” pētījumā „Administratīvā sloga samazināšanas iespēju izpēte privātajam sektoram darbības dokumentēšanas un dokumentu glabāšanas jomā”, kā arī informatīvajā ziņojumā „Par administratīvā sloga mazināšanu un administratīvo procedūru vienkāršošanu privātā sektora darbības dokumentēšanas un dokumentu glabāšanas jomā” (izskatīts Ministru kabineta 2015.gada 10.novembra sēdē (prot. Nr.58 19.§)) tika secināts, ka nepieciešams veikt pasākumus, lai mazinātu administratīvo slogu dokumentu glabāšanā.Ievērojot minēto, nav nepieciešama dublējošās informācijas glabāšana pie darba devēja, tādēļ nepieciešams mainīt no 1999.gada radīto attaisnojuma dokumentu par darbiniekiem aprēķināto mēnešalgu (darba samaksu) glabāšanas termiņu no 75 uz 10 gadiem. 10 gadu glabāšanas termiņa nepieciešamība ir pamatota ar Likumprojekta izstrādē iesaistīto institūciju dokumentu glabāšanas termiņu lietderību un līdzšinējo pieredzi. |
| 3. | Projekta izstrādē iesaistītās institūcijas | Kultūras ministrija, Tieslietu ministrija, Finanšu ministrija, Labklājības ministrija, Veselības ministrija, Valsts ieņēmumu dienests, Valsts sociālās apdrošināšanas aģentūra, Maksātnespējas administrācija, Latvijas Sertificēto maksātnespējas procesa administratoru asociācija, Latvijas Darba devēju konfederācija, Latvijas Tirdzniecības un rūpniecības kamera. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta mērķgrupa ir 4 000 institūciju, 245 000 komersantu un privāto tiesību juridisko personu, kuriem ir saistoši likumā „Par grāmatvedību” noteiktie pienākumi arhivēt un glabāt dokumentus. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums darba devējiem samazina administratīvo slogu. |
| 3. | Administratīvo izmaksu monetārs novērtējums | Pieņemot Likumprojektu, institūciju un privātpersonu administratīvās izmaksas samazināsies par 100 000 *euro* gadā par dokumentu arhivēšanu un glabāšanu. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saskaņā ar Ministru kabineta 2015.gada 10.novembra sēdes protokollēmuma (prot. Nr.58 19.§) „Informatīvais ziņojums „Par administratīvā sloga mazināšanu un administratīvo procedūru vienkāršošanu privātā sektora darbības dokumentēšanas un dokumentu glabāšanas jomā”” 2.punktā doto uzdevumu nepieciešams izdarīt grozījumus likumā „Par grāmatvedību”, Arhīvu likumā un Maksātnespējas likumā. Kultūras ministrija vienlaikus ar Likumprojektu virza attiecīgus grozījumus Arhīvu likumā (VSS-694) un Maksātnespējas likumā (iesniegti kā priekšlikumi likumprojektam „Grozījumi Maksātnespējas likumā” (Nr.106/Lp12)uz otro lasījumu (25.07.2016. vēstule Nr.3.1.4-5/1765)). |
| 2. | Atbildīgā institūcija | Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu Ministru kabineta 2015.gada 10.novembra sēdes protokollēmuma (prot. Nr.58 19.§) „Informatīvais ziņojums „Par administratīvā sloga mazināšanu un administratīvo procedūru vienkāršošanu privātā sektora darbības dokumentēšanas un dokumentu glabāšanas jomā”” 2.punktā dotā uzdevuma izpildi, Kultūras ministrija un Latvijas Nacionālais arhīvs 2016.gada 23.februārī rīkoja starpinstitūciju sanāksmi, kurā izskatīja Likumprojektu. |
| 2. | Sabiedrības līdzdalība projekta izstrādē | 2016.gada 23.februāra starpinstitūciju sanāksmē piedalījās Tieslietu ministrijas, Finanšu ministrijas, Labklājības ministrijas, Veselības ministrijas, Valsts ieņēmumu dienesta, Valsts sociālās apdrošināšanas aģentūras, Aizsardzības ministrijas, Iekšlietu ministrijas, Kultūras ministrijas un Latvijas Nacionālā arhīva pārstāvji, kā arī sociālie partneri un citas iesaistītās organizācijas –Maksātnespējas administrācijas, Latvijas Sertificēto maksātnespējas procesa administratoru asociācijas, Latvijas Darba devēju konfederācijas, Latvijas Tirdzniecības un rūpniecības kameras, Latvijas Personāla vadīšanas asociācijas un Latvijas arodslimību ārstu biedrības pārstāvji. |
| 3. | Sabiedrības līdzdalības rezultāti | Starpinstitūciju sanāksmes dalībnieki atbalsta Likumprojekta turpmāku virzību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Nacionālais arhīvs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Kultūras ministrs D.Melbārde

Vīza: Valsts sekretārs S.Voldiņš

23.11.2016. 14:59

862

Karlsons, 67558890

Gatis.Karlsons@arhivi.gov.lv